title: Smernica Komisie 2011/73/EÚ z  29. júla 2011 , ktorou sa na účely prispôsobenia technickému pokroku menia a dopĺňajú prílohy I a V k smernici Európskeho parlamentu a Rady 2008/121/ES o názvoch textílií Text s významom pre EHP

text:
               30.7.2011

               SK

               Úradný vestník Európskej únie

               L 198/30

         SMERNICA KOMISIE 2011/73/EÚ
   z 29. júla 2011,
   ktorou sa na účely prispôsobenia technickému pokroku menia a dopĺňajú prílohy I a V k smernici Európskeho parlamentu a Rady 2008/121/ES o názvoch textílií
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/121/ES zo 14. januára 2009 o názvoch textílií (1), a najmä na jej článok 15 ods. 1,
   keďže:

               (1)

               V smernici 2008/121/ES sa stanovujú pravidlá označovania výrobkov podľa obsahu textilných vlákien, aby sa zabezpečila ochrana spotrebiteľských záujmov. Textilné výrobky sa môžu uvádzať na trh v rámci Únie, len ak sú v súlade s ustanoveniami uvedenej smernice.

               (2)

               Vzhľadom na nové zistenia technickej pracovnej skupiny je potrebné, aby sa na účely prispôsobenia smernice 2008/121/ES technickému pokroku pridalo polypropylénové/polyamidové dvojzložkové vlákno do zoznamu vlákien stanovených v prílohách I a V k uvedenej smernici.

               (3)

               Smernica 2008/121/ES by sa preto mala zodpovedajúcim spôsobom zmeniť a doplniť.

               (4)

               Opatrenia ustanovené v tejto smernici sú v súlade so stanoviskom Výboru pre smernice týkajúce sa názvov textílií a ich označovania,

         PRIJALA TÚTO SMERNICU:
   Článok 1
   Smernica 2008/121/ES sa mení a dopĺňa takto:

               1.

               V prílohe I sa dopĺňa tento riadok 49:

                           „49.

                           polypropylénové/polyamidové dvojzložkové vlákno

                           dvojzložkové vlákno, v ktorom 10 % až 25 % hmotnosti tvoria polyamidové vlákenka uložené v polypropylénovej štruktúre“

               2.

               V prílohe V sa dopĺňa tento riadok 49:

                           „49.

                           polypropylénové/polyamidové dvojzložkové vlákno

                           1,00“.

         Článok 2
   1.   Členské štáty najneskôr do 30. júla 2012 uvedú do platnosti zákony, iné predpisy a správne opatrenia potrebné na dosiahnutie súladu s touto smernicou. Znenie týchto ustanovení bezodkladne oznámia Komisii.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 29. júla 2011

            Za Komisiu

            predseda

         José Manuel BARROSO

      (1)  Ú. v. EÚ L 19, 23.1.2009, s. 29.


title: Smernica Rady 93/31/EHS zo 14. júna 1993 o stojanoch pre dvojkolesové motorové vozidlá

text:
Dôležité právne oznámenie

|

31993L0031

Úradný vestník L 188 , 29/07/1993 S. 0019 - 0027 Fínske špeciálne vydanie: Kapitola 7 Zväzok 4 S. 0225  Švédske špeciálne vydanie: Kapitola 7 Zväzok 4 S. 0225

		Smernica Rady 93/31/EHSzo 14. júna 1993o stojanoch pre dvojkolesové motorové vozidláRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 100a,so zreteľom na smernicu Rady 92/61/EHS z 30. júna 1992 o typovom schvaľovaní dvoj- alebo trojkolesových motorových vozidiel [1],so zreteľom na návrh Komisie [2],v spolupráci s Európskym parlamentom [3],so zreteľom na stanovisko Hospodárskeho a sociálneho výboru [4],keďže vnútorný trh zahŕňa oblasť bez vnútorných hraníc, v ktorej je zabezpečený voľný pohyb tovaru, osôb, služieb a kapitálu; keďže je potrebné prijať opatrenia vyžadované na tento účel;keďže dvojkolesové motorové vozidlá musia vzhľadom k ich stojanom, v každom členskom štáte vykazovať určité technické charakteristiky stanovené záväznými opatreniami, ktoré sa navzájom medzi jednotlivými členskými štátmi líšia; keďže v dôsledku týchto rozdielov predstavujú takéto opatrenia prekážku obchodu v spoločenstve;keďže takéto prekážky fungovania vnútorného trhu sa môžu odstrániť vtedy, ak všetky členské štáty príjmu rovnaké požiadavky namiesto svojich vnútroštátnych pravidiel;keďže je potrebné vypracovať harmonizované požiadavky týkajúce sa stojanov pre dvojkolesové motorové vozidlá, aby sa mohli na každý typ takého vozidla uplatňovať postupy typového schválenia a typového schválenia komponentu, stanovené v smernici 92/61/EHS;so zreteľom na rozsah a dôsledky akcie navrhovanej v tejto oblasti, sú opatrenia spoločenstva, ktoré sú predmetom tejto smernice nielen potrebné ale i podstatné, v záujme dosiahnutia stanoveného cieľa, ktorým je zavedenie typového schválenia vozidiel v spoločenstve; keďže tento cieľ nemôžu dostatočne dosiahnuť členské štáty jednotlivo,PRIJALA TÚTO SMERNICU:Článok 1Táto smernica sa uplatňuje na stojany všetkých typov dvojkolesových vozidiel definovaných v článku 1 smernice 92/61/EHS.Článok 2Pre udelenie typového schválenia komponentu z hľadiska stojanov pre typ dvojkolesového motorového vozidla a pre podmienky voľného pohybu takýchto vozidiel sa použije postup, ktorý je stanovený v kapitolách II a III smernice 92/61/EHS.Článok 3Akékoľvek úpravy potrebné k prispôsobeniu požiadaviek príloh technickému pokroku sa prijmú v súlade s postupom stanoveným v článku 13 smernice 70/156/EHS [5].Článok 41. Členské štáty prijmú opatrenia potrebné na dosiahnutie súladu s touto smernicou do 14. decembra 1994. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Od dátumu uvedeného v prvom pododseku nesmú členské štáty, z dôvodov spojených so stojanmi, zakázať prvýkrát uviesť do prevádzky vozidlá, ktoré sú v súlade s touto smernicou.Ustanovenia uvedené v prvom pododseku sa budú uplatňovať od 14. júna 1995.2. Členské štáty oznámia Komisii znenie hlavných ustanovení vnútroštátneho právneho predpisu, ktorý príjmu v oblasti pôsobnosti tejto smernice.Článok 5Táto smernica je adresovaná členským štátom.V Luxemburgu 14. júna 1993za RadupredsedaJ. Trøjborg[1] Ú. v. ES L 225, 10.8.1992, s. 72.[2] Ú. v. ES C 293, 9.11.1992, s. 23.[3] Ú. v. ES C 337, 21.12.1992, s. 103 a Ú. v. ES C 150, 31.5.1993.[4] Ú. v. ES C 73, 15.3.1993, s. 22.[5] Ú. v. ES L 42, 23.2.1970, s. 1, smernica naposledy zmenená smernicou 92/53/EHS (Ú. v. ES L 225, 10.8.1992, s. 1).--------------------------------------------------PRÍLOHA1. DEFINÍCIENa účely tejto smernice:1.1. "stojan" znamená zariadenie, ktoré je pevne pripojené k vozidlu a je schopné udržať vozidlo v jeho vertikálnej (alebo skoro vertikálnej) parkovacej polohe, keď ho jeho vodič nechal bez dozoru;1.2. "opierkový stojan" znamená stojan, ktorý po vysunutí alebo sklopení do pracovnej polohy, podopiera vozidlo len na jednej strane vozidla, pričom obe kolesá sú v styku s povrchom vozovky;1.3. "stredový stojan" znamená stojan, ktorý po sklopení do pracovnej polohy podopiera vozidlo tak, že poskytuje jedno alebo niekoľko miest styku medzi vozidlom a povrchom vozovky, na oboch stranách strednej pozdĺžnej roviny vozidla;1.4. "priečny sklon (tt)" znamená v percentách vyjadrený sklon konkrétnej nosnej plochy, pričom priesečník strednej pozdĺžnej roviny vozidla a nosnej plochy je kolmý k čiare maximálneho sklonu (obrázok 1);1.5. "pozdĺžny sklon (lt)" znamená v percentách vyjadrený sklon konkrétnej nosnej plochy, pričom stredná pozdĺžna rovina vozidla je rovnobežná s čiarou maximálneho sklonu (obrázok 2);1.6. "stredná pozdĺžna rovina vozidla" znamená pozdĺžnu rovinu súmernosti zadného kolesa vozidla.2. VŠEOBECNE2.1. Všetky dvojkolesové vozidlá majú byť vybavené aspoň jedným stojanom, ktorý ich udrží v stálej polohe keď sú v pokoji (napr. keď parkujú), pričom nie sú pridržiavané v stálej polohe osobou, alebo vonkajšími prostriedkami. Vozidlá so zdvojenými kolesami nemusia byť vybavené stojanmi, ale musia spĺňať požiadavky uvedené v bode 6.2.2 keď sú v polohe parkovania (parkovacia brzda v činnosti).2.2. Stojan musí byť buď typu opierkového alebo stredového alebo oboch typov.2.3. Ak sa stojan sklápa okolo dolnej časti alebo pod vozidlo, vonkajší/ie okraj/e sa musí/ia natáčať k zadnej časti vozidla, aby sa dosiahla uzavretá alebo jazdná poloha.3. VŠEOBECNÉ ŠPECIFIKÁCIE3.1. Stojany s opierkou3.1.1. Stojany s opierkou musia:3.1.1.1. byť schopné podopierať vozidlo tak, aby zabezpečili jeho bočnú stabilitu bez ohľadu na to, či je vozidlo na horizontálnom povrchu alebo na svahu, aby sa zabránilo jeho príliš ľahkému ďalšiemu nakláňaniu (a pritom aby sa neotáčalo okolo bodu podpery zabezpečovaného opierkovým stojanom) alebo aby sa vozidlo nedalo príliš ľahko postaviť do vertikálnej polohy a za túto polohu (a pritom, aby sa nemohlo nakláňať na stranu opačnú než je stojan s opierkou);3.1.1.2. byť schopné podopierať vozidlo tak, aby si udržalo stabilitu keď parkuje na svahu, v súlade s bodom 6.2.2;3.1.1.3. byť schopné sa automaticky vrátiť do svojej zatiahnutej alebo jazdnej polohy:3.1.1.3.1. keď sa vozidlo vráti späť do svojej normálnej (vertikálnej) jazdnej polohy; alebo3.1.1.3.2. keď sa vozidlo pohybuje dopredu, a tento pohyb je výsledkom úmyselného zásahu vodiča po prvom kontakte opierkového stojana s vozovkou;3.1.1.4. byť napriek požiadavkám uvedeným v bode 3.1.1.3, konštruované a vyrobené tak, aby sa automaticky nesklopili, ak sa neočakávane zmení uhol opretia, napríklad ak vozidlo ľahko potlačí tretia osoba, alebo nárazom vetra vznikajúcim pri prechode okoloidúceho vozidla):3.1.1.4.1. ak sú už raz vo vysunutej alebo parkovacej polohe;3.1.1.4.2. keď sa vozidlo oprie tak, aby sa vonkajší okraj stojana s opierkou dostal do styku s vozovkou;3.1.1.4.3. keď je vozidlo bez dozoru ponechané v parkovacej polohe.3.1.2. Požiadavky uvedené v bode 3.1.1.3 neplatia vtedy, ak je vozidlo konštruované tak, že nemôže byť svojím motorom poháňané, keď je stojan s opierkou vysunutý.3.2. Stredové stojany3.2.1. Stredové stojany musia:3.2.1.1. byť schopné podopierať vozidlo, ktoré je jedným alebo oboma kolesami v styku s povrchom vozovky, alebo bez toho aby boli kolesá v styku s povrchom vozovky tak, aby bola zaručená stabilita tohto vozidla:3.2.1.1.1. na horizontálnom povrchu vozovky;3.2.1.1.2. v naklonenej polohe;3.2.1.1.3. na svahu v súlade s bodom 6.2.2;3.2.1.2. byť schopné sa automaticky sklopiť späť do svojej zatiahnutej alebo jazdnej polohy:3.2.1.2.1. keď sa vozidlo pohybuje dopredu tak, že sa stredový stojan zdvihne z vozovky;3.2.2. Požiadavky uvedené v bode 3.2.1.2 neplatia, ak je vozidlo konštruované tak, že nemôže byť svojím motorom poháňané, keď je stredový stojan vysunutý.4. OSTATNÉ POŽIADAVKY4.1. Okrem toho môžu byť vozidlá vybavené oznamovačom, ktorý je jasne viditeľný pre vodiča sediaceho v jazdnej polohe a ktorý sa po zapnutí zapaľovania rozsvieti a zostáva svietiť, až kým nie je stojan vo svojej sklopenej alebo jazdnej polohe.4.2. Všetky stojany sú zabezpečené zadržiavacím systémom, ktorý ich drží v zatiahnutej alebo jazdnej polohe. Tento systém sa môže skladať buď z:- dvoch nezávislých zariadení ako napr. dve samostatné pružiny alebo jedna pružina a jedno zadržiavacie zariadenie ako napr. svorka,alebo- jediného zariadenia, ktoré musí byť schopné fungovať bez poruchy aspoň- 10000 normálnych cyklov použitia, ak je vozidlo vybavené dvoma stojanmi,alebo- 15000 normálnych cyklov použitia, ak je vozidlo vybavené len jedným stojanom.5. TESTY STABILITY5.1. K stanoveniu schopnosti udržať vozidlo v stabilizovanom stave, ako je špecifikované v bodoch 3. a 4., sa musia vykonať nasledovné testy:5.2. Stav vozidla5.2.1. Vozidlo musí byť dodané so svojou pohotovostnou hmotnosťou.5.2.2. Pneumatiky musia byť nahustené na tlak doporučený ich výrobcom pre tento stav.5.2.3. Musí byť zaradený neutrál, alebo v prípade automatického prevodu, "parkovacia" poloha, ak takáto existuje.5.2.4. Ak je vozidlo vybavené parkovacou brzdou, musí byť táto v činnosti.5.2.5. Riadenie má byť v zablokovanej polohe. Ak môže byť riadenie blokované pri natočení buď naľavo alebo napravo, musia sa testy vykonať v oboch polohách.5.3. Testovací podklad5.3.1. Pre testy uvedené v bode 6.1 sa môže použiť rovný, horizontálny podklad s tvrdým povrchom, ktorý je suchý a bez zrniek piesku.5.4. Testovacie vybavenie5.4.1. Pre testy uvedené v bode 6.2 sa musí použiť parkovacia plošina.5.4.2. Parkovacia plošina musí mať tuhý, rovný, obdĺžnikový povrch, ktorý je schopný podopierať vozidlo bez viditeľného prehnutia.5.4.3. Povrch parkovacej plošiny musí mať protišmykové vlastnosti, aby zabránil šmýkaniu vozidla po povrchu plochy počas testov sklonu a naklonenia.5.4.4. Parkovacia plošina má byť konštruovaná tak, aby mohla zabezpečiť aspoň priečny sklon (TT) a pozdĺžny sklon (LT), požadované v bode 6.2.2.6. POSTUP TESTOV6.1. Stabilita na horizontálnom povrchu vozovky (test pre bod. 3.1.1.4.).6.1.1. Vozidlo je na testovacom podklade, opierkový stojan je vysunutý alebo sa vyklopí do parkovacej polohy a vozidlo sa uvedie do pokojovej polohy.6.1.2. Vozidlom sa pohybuje tak, aby sa o tri stupne zväčšil uhol tvorený strednou pozdĺžnou rovinou vozidla a povrchom vozovky (pohybom vozidla smerom k vertikále)6.1.3. Tento pohyb nesmie spôsobiť automatický návrat opierkového stojana do jeho zatiahnutej alebo jazdnej polohy.6.2. Stabilita na naklonenom povrchu (test spojený s bodmi 3.1.1.1, 3.1.1.2, 3.2.1.1.2, 3.2.1.1.3).6.2.1. Vozidlo sa umiestni na parkovaciu plošinu s opierkovým stojanom a samostatne so stredovým stojanom v jeho vysunutej alebo jazdnej polohe, a vozidlo sa nechá v pokojovej polohe na stojane.6.2.2. Parkovacia plošina sa nakloní na svoj minimálny priečny sklon (TT) a potom na svoj minimálny pozdĺžny sklon (LT) v súlade s nasledovnou tabuľkou:Sklon | Opierkový stojan | Motocykel |Stredový stojan | Moped | Moped | Motocykel |tt | 5 % | 6 % | 6 % | 8 % |Smerom dolu lt | 5 % | 6 % | 6 % | 8 % |Smerom hore lt | 6 % | 8 % | 12 % | 14 % |Pozri obrázky 1 a, 1 b a 2 nižšie.6.2.3. Keď vozidlo na naklonenej parkovacej plošine spočíva na stredovom stojane a len na jednom kolese a môže sa v tejto polohe udržať so stredovým stojanom a buď s predným alebo so zadným kolesom v styku s povrchom vozovky, musia sa testy predpísané vyššie, vykonať výhradne s vozidlom spočívajúcim na stredovom stojane a zadnom kolese za predpokladu, že sú splnené ostatné požiadavky tohto bodu.6.2.4. Vozidlo musí zostať stabilné keď sa parkovacia plošina nakláňa kým nedosiahne každú z požadovaných hodnôt a kým nie sú primerane splnené požiadavky uvedené vyššie.6.2.5. Alternatívne sa môže parkovacia plošina nakláňať až na požadované hodnoty predtým, než sa vozidlo uvedie do príslušnej jej polohy.+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Smernica Rady 93/35/EHS zo 14. júna 1993, ktorou sa šiestykrát mení a dopĺňa smernica Rady 76/768/EHS o aproximácii právnych predpisov členských štátov, vzťahujúcich sa na kozmetické výrobky

text:
Dôležité právne oznámenie

|

31993L0035

Úradný vestník L 151 , 23/06/1993 S. 0032 - 0037 Fínske špeciálne vydanie: Kapitola 13 Zväzok 24 S. 0074  Švédske špeciálne vydanie: Kapitola 13 Zväzok 24 S. 0074

		Smernica Rady 93/35/EHSzo 14. júna 1993,ktorou sa šiestykrát mení a dopĺňa smernica Rady 76/768/EHS o aproximácii právnych predpisov členských štátov, vzťahujúcich sa na kozmetické výrobkyRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže mali by byť odstránené právnické nejednoznačnosti smernice 76/768/EHS [4], najmä v článkoch 1 a 2;keďže sa ukázalo, že je potrebné, aby údaje o zložkách nachádzajúcich sa v kozmetických výrobkoch boli zozbierané tak, aby všetky informačné zdroje týkajúce sa ich používania a následného vplyvu na úrovni spoločenstva mohli byť zhodnotené s úmyslom, najmä vytvoriť názvoslovie bežných zložiek používaných v kozmetických výrobkoch; keďže zhromažďovanie dát môže byť uľahčené, ak Komisia zostaví zoznam príslušných zložiek; keďže tento zoznam bude mať indikatívny charakter a nie je učený na vytvorenie reštriktívneho zoznamu látok používaných v kozmetických výrobkoch;keďže je potrebná väčšia transparentnosť ohľadom zložiek používaných v kozmetike, ak budú uvedené na trh bez podrobenia sa akémukoľvek predchádzajúcemu postupu, ak potrebné informácie o konečnom výrobku sú dostupné jedine v mieste výroby alebo počiatočného dovozu do spoločenstva, a ak majú byť poskytnuté spotrebiteľovi lepšie informácie; keďže takáto transparentnosť by mala byť dosiahnutá označením funkcie výrobku a zoznamu zložiek použitých v kozmetickom výrobku na vnútornom a vonkajšom obale výrobku; keďže v prípadoch, kde nie je z praktických príčin možné uviesť zloženie a upozornenia o používaní na vnútornom alebo vonkajšom obale výrobku, by mali byť takéto údaje priložené k výrobku, aby mal spotrebiteľ prístup ku všetkým potrebným informáciám;keďže so zreteľom na konečný kozmetický výrobok, by malo byť ujasnené, ktoré informácie majú byť prístupné kontrolným orgánom v mieste výroby alebo počiatočného dovozu na trh spoločenstva; keďže táto informácia by mala obsahovať všetky potrebné údaje týkajúce sa totožnosti výrobku, kvality, bezpečnosti pre zdravie ľudí a účinkov deklarovaných pre kozmetický výrobok;keďže z dôvodu kontroly by však mal byť príslušný orgán informovaný o mieste výroby a o údajoch potrebných pre rýchle a primerané lekárske ošetrenie v prípade ťažkostí;keďže Komisia by mala ustanoviť zmeny a doplnenia prílohy I a VIII smernice 76/768/EHS so zreteľom na ich ilustratívny a technický charakter;keďže vyhodnotenie bezpečnosti používania zložiek v kozmetike a v konečnom výrobku by malo zahrňovať požiadavky smernice 86/609/EHS [5], týkajúcej sa ochrany zvierat používaných na experimentálne a iné vedecké účely, a najmä jej článok 7 ods. 2;keďže testovanie zložiek alebo zmesí kombinácií zložiek na zvieratách by malo byť zakázané s účinnosťou od 1. januára 1998; keďže tento dátum by však mal byť preložený v prípade, že náhradné metódy pre testovanie neboli vedecky overené; keďže Komisia by mala predložiť správu týkajúcu sa pokroku so zreteľom na tieto metódy,PRIJALA TÚTO SMERNICU:Článok 1Smernica 76/768/EHS sa týmto mení a dopĺňa takto:1. Článok 1 odsek 1 sa nahrádza takto:"1. Za "kozmetický výrobok"; sa považuje každá látka alebo prípravok, ktorý je určený pre kontakt s rôznymi vonkajšími časťami ľudského tela (pokožka, vlasy, nechty, pery a vonkajšie pohlavné orgány) alebo so zubami a sliznicou ústnej dutiny s cieľom výlučne alebo najmä ich čistenia, parfumovania, zmeny ich vzhľadu a/alebo úpravy telesného pachu a/alebo ich ochrany alebo udržiavania v dobrom stave.";2. Článok 2 sa nahrádza takto:"Článok 2Kozmetický výrobok uvedený na trh v rámci spoločenstva nesmie zapríčiniť poškodenie ľudského zdravia pri jeho aplikácii za normálnych alebo racionálne predvídateľných podmienok, pričom sa berie do úvahy najmä jeho určenie, jeho označenie, všetky inštrukcie na jeho použitie a spotrebu, ako aj všetky iné indikácie alebo informácie poskytnuté výrobcom alebo jeho úradným zástupcom, alebo inou osobou zodpovednou za umiestnenie výrobku na trh v spoločenstve.Ustanovenie takýchto upozornení neoslobodzuje v žiadnom prípade žiadnu osobu od dodržiavania požiadaviek ustanovených v tejto smernici.";3. k článku 4 odsek 1 sa pridáva nasledovný pododsek:"i) zložky alebo kombinácie zložiek testované na zvieratách po 1. januári 1998 na dosiahnutie súladu s požiadavkami tejto smernice.V prípade nedostatočného pokroku vo vývoji vhodných metód nahrádzajúcich testovanie na zvieratách, a najmä v tých prípadoch, kde alternatívne metódy testovania neboli napriek vynaloženému úsiliu vedecky overené, neposkytujú tak spotrebiteľovi rovnakú úroveň ochrany so zreteľom na toxikologické testy príručiek OECD, Komisia prijme do 1. januára 1997 návrh opatrení na odklad dátumu vykonávania tohto ustanovenia na dostatočne dlhé obdobie, v každom prípade najmenej na dva roky, v súlade s postupom ustanoveným v článku 10. Pred predložením takýchto opatrení ich bude Komisia konzultovať s Vedeckým výborom pre kozmetológiu.Komisia predloží Európskemu parlamentu a Rade výročnú správu týkajúcu sa pokroku vo vývoji, platnosti a legalizácii alternatívnych metód v porovnaní s metódami zahrňujúcimi experimenty na zvieratách. Táto správa bude obsahovať presné údaje o počte a type experimentov týkajúcich sa kozmetických výrobkov uskutočnených na zvieratách. Členské štáty budú mať povinnosť zhromažďovať tieto informácie spolu so zozbieranými štatistikami tak, ako je to ustanovené v smernici 86/609/EHS o ochrane zvierat používaných na experimentálne a iné vedecké účely. Komisia zabezpečí najmä vývoj, platnosť a legalizáciu experimentálnych metód, ktoré nepoužívajú živé zvieratá.";4. vkladá sa tento článok:"Článok 5a1. Najneskôr do 14. decembra 1994 vytvorí Komisia, podľa postupu ustanovenom v článku 10, zoznam zložiek používaných v kozmetických výrobkoch najmä na základe informácií poskytnutých príslušným priemyselným odvetvím.Na účely tohto článku sa za "kozmetickú zložku"; považuje chemická látka alebo prípravok syntetického alebo prírodného pôvodu, okrem parfumových a aromatických zlúčenín používaných pri príprave kozmetických výrobkov.Zoznam je rozdelený na dve časti: jednu týkajúcu sa parfumových a aromatických surovín a druhú týkajúcu sa ostatných látok.2. Zoznam obsahuje informácie o:- totožnosti každej zložky, najmä jej chemický názov, CTFA názov, názov podľa európskeho liekopisu, medzinárodné nechránené názvy odporučené Svetovou zdravotníckou organizáciou, Einecs, Iupac, CAS a indexové čísla farieb, a všeobecný názov uvedený v článku 7 ods. 2,- bežnej funkcii (funkciách) zložky v konečnom výrobku,- ak to bude potrebné, informácie o obmedzeniach a podmienkach používania a upozorneniach, ktoré musia byť uvedené na obale s referenčným odkazom na prílohy.3. Komisia uverejní tento zoznam a bude ho periodicky aktualizovať postupom ustanoveným v článku 10. Zoznam bude mať informatívny charakter a nebude predstavovať zoznam povolených látok pre používanie v kozmetických výrobkoch.";5. v článku 6 ods. 1 sa úvodná veta nahrádza takto:"1. Členské štáty prijmú všetky potrebné opatrenia, aby zabezpečili uvedenie na trh iba takých kozmetických výrobkov, ktoré majú na vnútornom a vonkajšom obale výrobku uvedené nasledovné informácie vytlačené nezmazateľným, ľahko čitateľným a viditeľným písmom; informácie uvedené v písm. g) avšak môžu byť uvedené iba na vonkajšom obale:";6. článok 6 ods. 1 písm. d) sa nahrádza takto:"d) príslušné upozornenia dodržiavané pri používaní, hlavne tie, uvedené v stĺpci "Podmienky pre použitie a upozornenia, ktoré musia byť označené na obale"; v prílohách III, IV, VI a VII, ktoré musia byť uvedené na vnútornom a vonkajšom obale výrobku, ako aj akékoľvek špeciálne bezpečnostné informácie o kozmetických výrobkoch určených pre profesionálne použitie, najmä pre úpravu vlasov. Kde je to z praktických príčin nemožné, musí sa informácia nachádzať na priloženom lístku, štítku, páske alebo karte, na ktorú je spotrebiteľ odkázaný buď skrátenou informáciou alebo symbolom uvedeným v prílohe VIII, ktoré musia byť uvedené na vnútornom a vonkajšom obale výrobku.";7. v článku 6 ods. 1 sú doplnené tieto písmená f) a g):"f) funkcia výrobku, ak nie je zrejmá z prezentácie výrobku;g) zoznam zložiek v zostupnom poradí podľa hmotnosti v čase keď boli pridané. Tento zoznam je pod označením "zložky";. Ak je to z praktických príčin nemožné, musí sa informácia nachádzať na priloženom lístku, štítku, páske alebo karte, na ktorú je spotrebiteľ odkázaný buď skrátenou informáciou alebo symbolom uvedeným v prílohe VIII, ktoré musia byť uvedené na vnútornom a vonkajšom obale výrobku.Za zložky sa však nepovažujú:- nečistoty v používaných surovinách,- pomocné technické materiály používané pri príprave, a nenachádzajúce sa v konečnom výrobku,- materiály používané v nevyhnutných množstvách ako rozpúšťadlá alebo ako nosiče parfumových a aromatických zlúčenín.Parfumové a aromatické zlúčeniny a ich suroviny budú označované slovom "parfum"; alebo "aróma";. Zložky s koncentráciou nižšou ako 1 % môžu byť uvedené v zozname v ľubovoľnom poradí, pričom nasledujú za zložkami s koncentráciou vyššou ako 1 %. Farbivá môžu byť uvedené v ľubovoľnom poradí za ostatnými zložkami, v súlade s indexovým číslom farieb alebo označením prijatým v prílohe IV.Pri dekoračných kozmetických výrobkoch predávaných v niekoľkých farebných odtieňoch môžu byť uvedené v poradí všetky použité farbivá s pridaným výrazom "môže obsahovať";.Zložka musí byť označená všeobecným názvom uvedeným v článku 7 ods. 2, alebo, v prípade, že chýba, jedným z názvov uvádzaných v článku 5a ods. 2, prvá zarážka.V súlade s postupom ustanoveným v článku 10 prijme Komisia najneskôr do 14. decembra 1994 kritériá a podmienky, podľa ktorých výrobca smie, z dôvodov obchodného tajomstva, požiadať o neuvedenie jednej alebo viacerých zložiek v horeuvedenom zozname.";8. na konci článku 6 ods. 1 sa dopĺňajú tieto dva odseky:"Ak nie je možné z dôvodov veľkosti alebo tvaru, uvádzať podrobnosti nachádzajúce sa v písm. d) a g) na priloženom letáku, tieto údaje sa uvedú na obale, páske alebo karte, ktoré sú priložené alebo pripevnené ku kozmetickému výrobku.V prípade mydla, guličiek do kúpeľa a iných malých výrobkov, kde nie je možné z dôvodov veľkosti a tvaru, uvádzať podrobnosti nachádzajúce sa v písm. g) na obale, štítku, páske alebo karte alebo na priloženom letáku, sú tieto údaje uvedené na oznámení nachádzajúcom sa v bezprostrednej blízkosti miesta, kde je kozmetický výrobok vystavený na predaj.";9. na konci článku 6 ods. 3 sa dopĺňa toto:"Ako dodatok, každý referenčný odkaz týkajúci sa testovania na zvieratách musí jasne uvádzať, či bol v uskutočnených testoch zahrnutý konečný výrobok a/alebo jeho zložky.";10. článok 7 ods. 2 sa nahrádza takto:"2. Môžu však žiadať, aby údaje ustanovené v článku 6 ods. 1 písm. b), c), d) a f) boli vyjadrené prinajmenšom v ich rodnom alebo úradnom jazyku alebo jazykoch; takisto môžu žiadať, aby údaje ustanovené v článku 6 ods. 1 písm. g) boli vyjadrené v jazyku zrozumiteľnom spotrebiteľovi. Na záver, Komisia prijme názvoslovie bežných zložiek v súlade s postupom v článku 10.";11. článok 7 ods. 3 sa nahrádza takto:"3. Členské štáty môžu navyše požadovať, v prípade ťažkostí s cieľom okamžitého a vhodného lekárskeho ošetrenia, aby potrebné a primerané informácie o látkach používaných v kozmetických výrobkoch boli dostupné príslušným orgánom, ktoré zabezpečia, aby tieto informácie boli používané iba na stanovené účely.Každý členský štát určí príslušný orgán a zašle o ňom Komisii podrobné informácie. Komisia uverejní tieto informácie v Úradnom vestníku Európskych spoločenstiev.";12. vkladá sa tento článok:"Článok 7a1. Výrobca alebo jeho zástupca alebo osoba, na príkaz ktorej je kozmetický výrobok vyrábaný, alebo osoba zodpovedná za uvedenie dovážaného kozmetického výrobku na trh do spoločenstva bude s cieľom kontroly uchovávať nasledovné informácie, ľahko dostupné príslušným orgánom dotknutého členského štátu, na adrese presne určenej na označení v súlade s článkom 6 ods. 1 písm. a):a) kvalitatívne a kvantitatívne zloženie výrobku; v prípade parfumových zložiek a parfumov, názov a kódové číslo zložky a totožnosť dodávateľa;b) fyzikálno-chemické a mikrobiologické vlastnosti surovín a konečného výrobku a čistota a mikrobiologické kritériá pre kontrolu kozmetického výrobku;c) metóda výroby v súlade so správnou výrobnou praxou ustanovenou právnym predpisom spoločenstva, alebo ak takýto predpis chýba tak ustanovenou právnym predpisom príslušného členského štátu; osoba zodpovedná za výrobu alebo prvotný dovoz do spoločenstva musí mať príslušnú profesionálnu kvalifikáciu alebo skúsenosti v súlade s právnymi predpismi a praxou členského štátu, ktorý je miestom výroby alebo prvotného dovozu;d) vyhodnotenie bezpečnosti konečného výrobku pre ľudské zdravie. Za týmto účelom výrobca berie do úvahy všeobecný toxikologický profil zložky, jej chemickú štruktúru a jej stupeň vystavenia.Ak je rovnaký výrobok vyrábaný na viacerých miestach patriacich do územia spoločenstva, výrobca môže vybrať jedno miesto výroby, kde budú tieto informácie dostupné. V tejto súvislosti a v prípadoch, ak sa vyžadujú kontrolné úkony, je výrobca povinný uviesť vybrané miesto príslušnému kontrolnému orgánu/orgánom;e) meno a adresa kvalifikovanej osoby alebo osôb zodpovedných za vyhodnotenie uvedené v písm. d). Táto osoba musí byť držiteľom diplomu v odbore farmácia, toxikológia, dermatológia, medicína alebo podobných disciplín, ako je to určené v článku 1 smernice 89/48/EHS;f) existujúce údaje o nežiadúcich účinkoch na ľudské zdravie vyplývajúce s používania kozmetického výrobku;g) dôkaz účinku deklarovaný kozmetickým výrobkom, kde je to oprávnené charakterom účinku alebo výrobku.2. Vyhodnotenie bezpečnosti pre ľudské zdravie uvedené v odseku 1 písm.d) sa vykoná v súlade s princípom správnej laboratórnej praxe ustanoveným v smernici Rady 87/18/EHS z 18. decembra 1986 o zosúladení zákonov, iných predpisov a správnych opatrení týkajúcich sa aplikácie princípov správnej laboratórnej praxe a overenia ich aplikácií pri testoch chemických látok [6].3. Informácia uvedená odseku 1 musí byť dostupná v rodnom jazyku alebo v jazykoch príslušného členského štátu, alebo v jazyku zrozumiteľnom pre príslušné orgány.4. Výrobca alebo jeho zástupca alebo osoba, na objednávku ktorej sa kozmetický výrobok vyrába, alebo osoba zodpovedná za uvedenie dovážaného kozmetického výrobku na trh spoločenstva informuje príslušný orgán členského štátu o mieste výroby alebo prvotného dovozu, o adrese miesta výroby alebo prvotného dovozu kozmetických výrobkov do spoločenstva pred ich uvedením na trh spoločenstva.5. Členské štáty určia príslušné orgány uvedené v odseku 1 a 4 a zašlú Komisii o nich podrobné informácie. Komisia uverejní tieto informácie v Úradnom vestníku Európskych spoločenstiev.Členské štáty zabezpečia, aby uvedené orgány ďalej spolupracovali na plynulom uplatňovaní tejto smernice v oblastiach, kde je takáto spolupráca nevyhnutná.";13. článok 8 ods. 2 sa nahrádza takto:"2. V súlade s rovnakým postupom sa v prípade potreby prijme spoločná nomenklatúra zložiek používaných v kozmetických výrobkoch a po porade Vedeckého výboru pre kozmetológiu potrebné zmeny a doplnenia na prispôsobenie príloh smernice technickému pokroku.";14. pridáva sa príloha VIII v prílohe tejto smernice.Článok 21. Členské štáty prijmú všetky nevyhnutné opatrenia, aby s účinnosťou od 1. januára 1997 žiadni výrobcovia ani dovozcovia usadení v spoločenstve neumiestňovali na trh výrobky, ktoré nie sú v súlade s požiadavkami tejto smernice.2. Členské štáty prijmú všetky nevyhnutné opatrenia, aby výrobky uvedené v odseku 1 sa po 31. decembri 1997 nepredávali alebo iným spôsobom nedodávali konečnému spotrebiteľovi.Článok 31. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 14. júna 1995. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4Táto smernica je adresovaná členským štátom.V Luxemburgu 14. júna 1993Za RadupredsedaJ Trøjborg[1] Ú. v. ES C 52, 28.2.1991, s. 6, a Ú. v. ES C 249, 26.9.1992, s. 5.[2] Ú. v. ES C 176, 13.7.1992, s. 92, a Ú. v. ES C 150, 31.5.1993.[3] Ú. v. ES C 269, 14.10.1991, s. 15.[4] Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 92/86/EHS (Ú. v. ES L 325, 11.11.1992, s. 18).[5] Ú. v. ES L 358, 18.12.1986, s. 1.[6] Ú. v. ES L 15, 17.1.1987, s. 29.--------------------------------------------------PRÍLOHAPríloha VIII+++++ TIFF +++++--------------------------------------------------